Ֆրեժյուս

Ֆրեժյուս (  ), քաղաք և համայնք Ֆրանսիայի հարավ-արևելքում՝ Պրովանս-Ալպեր-Լազուր ափ երկրամասի Վար դեպարտամենտի Դրագինյան շրջանում, որի կազմի մեջ մտնող Ֆրեժյուս կանտոնի վարչական կենտրոնն է ։

Համայնքն զբաղեցնում է 102,27 կմ² տարածք։ 2006 թվականի տվյալներով բնակչության թվաքանակը եղել է 51.537,, աճի միտումով՝ 52,532 մարդ  (2012 թ.): Բնակչության միջին խտությունը  կազմում է 514,0 մարդ/կմ²։

Աշխարհագրական դիրքը 
Ֆրեժյուսն ընկած է Էստերել լեռնազանգվածից հարավ՝ Կաննից արևմուտք։ Այն ֆրանսիական Ռիվիերայի կարևոր հանգստավայրերից մեկն է, աչքի է ընկնում մանրավազ լողափերով և շքեղ զբոսանավերի համար նախատեսված կայանատեղիներով։

Պատմություն 
Քաղաքի ծովային նավահանգիստը հիմնադրվել է Հուլիոս Կեսարի կողմից. Նրա պատվին բնակավայրը կոչվել է Ֆորում Յուլիա (  ): Ծնունդով այս վայրերից էր հին հռոմեական հասարակական գործիչ, զորավար և բանաստեղծ Գայոս Կոռնելիոս Գալլոսը (մ.թ.ա. 69/68 - 26 թթ. ): Հին հռոմեական ամրությունները, ամֆիթատրոնը և ջրանցույցը ներկայումս ավերակների մեջ են։ Քրիստոնեությունը վաղ է եկել այս կողմերը, ինչի մասին վկայում է 5-րդ դարի մկրտարանը, որը պահպանվելկ է միջնադարյան Սբ. Լեոնտիոսի տաճարում։

Մերձակայքում գտնվող Մալպասե ամբարտակի՝ 1959 թվականին տեղի ունեցած փլուզման հետևանքով  Ֆրեժյուսը հեղեղվեց. ջրհեղեղին զոհ գնաց չորս հարյուրից ավելի մարդ։

Կլիմա
Ֆրեժյուսին բնորոշ է շոգ ամառներով միջերկրածովյան կլիման (Köppen climate classification-ի դասակարգմամբ՝ Csa):

Բնակչություն 
Համայնքյի բնակչության թվաքանակը 2011 թվականին եղել է 52 344 ,  2012 թվականին՝ 52 532  ։Բնակչության դինամիկան  :

Տնտեսություն 
2010 թվականին աշխատունակ տարիքի (15-ից մինչև 64 տարեկան)  30472 մարդկանցից 21525-ը տնտեսապես ակտիվ էին, 8947-ը՝ ոչ ակտիվ (ակտիվության մակարդակը՝ 70,6%, 1999 թվականին եղել է 67,5%)։ 21525 ակտիվ աշխատունակ բնակիչներից աշխատել է 18 599-ը (10065 տղամարդ և 8534 կին), որպես գործազուրկ հաշվառվել են 2926-ը (1368 տղամարդ և 1558 կին)։ 8947 աշխատունակ ոչ ակտիվ քաղաքացիներից 2333-ը եղել են աշակերտներ կամ ուսանողներ, 3016-ը` թոշակառուներ, ևս 3598-ը ոչ ակտիվ են եղել այլ պատճառներով ։

2010թ.-ի ընթացքում համայնքն ունեցել է 23535 հարկվող տնային տնտեսություններ, որոնցում բնակվում էր 51679.0 մարդ։ Ընդ որում՝ մեկ հարկատուի հաշվով միջին եկամուտը կազմել է 18 հազար 256 եվրո  ։

Անվանի անձինք 

 Էմանուել-Ժոզեֆ Սիյես, ֆրանսիացի քաղաքական գործիչ, վանահայր

Տեսարժան վայրեր (ֆոտոշարք)

Քույր քաղաքներ 

 , Տրիբերգ (1963)
 , Ֆրեդերիկսբերգ (1980)
 , Պաոլա (1984)
 , Դումբեա (1985)
 , Պիևե դի Տեկո (1990)
 , Բազեյ (1990)
 , Տաբարկա (1997)

Տես նաև 

 Ֆրեժյուսի տաճար - Պրովանսի ամենահին քրիստոնեական շինություններից է։

Ծանոթագրություններ

Արտաքին հղումներ 

 
 Frejus website
 Forum Julii in 3D
 Fréjus la plate-forme
 Tourism website (in French)
 Port of Frejus Marina
 Photo of Fréjus Cathedral
 Ֆրեժյուսի համայնքապետարանի պաշտոնական կայք

Վիքիպեդիա:Հոդվածներ Module:URL-ի բարդ մուտքով
Ֆրանսիայի քաղաքներ
Ֆրանսիայի բնակավայրեր